open-index/open-wikipedia-markdown huggingface dataset:
Naisten Liiga -kausi 2010

Naisten Liiga on korkein naisten jalkapallon sarjataso Suomessa. **Kaudella 2010** sarja pelattiin 12 joukkueen kaksinkertaisena sarjana. Mestaruuden voitti PK-35 Vantaa, mikä oli seuran historian ensimmäinen mestaruus. 

Sarjauudistuksen myötä liigasta putosi suoraan kaksi viimeistä joukkuetta, jotka olivat Tikkurilan Palloseura ja FC Sport. Kolmanneksi viimeinen Tampereen Ilves karsi sarjapaikasta Ykkösen voittajan Jyväskylän Pallokerhon kanssa. Tampereen Ilves säilytti liigapaikkansa. Kausi 2011 pelattiin kymmenellä joukkueella.

Hallitsevana mestarina kauteen lähti Åland United ja sarjanousijat olivat PK-35 Vantaa ja FC Sport. 

## Sarjataulukko

## Joukkueet

## Parhaat maalintekijät

*Anna Auvinen, NiceF - 18
*Heidi Kivelä, Ilves - 15
*Taru Laihanen, HJK - 12
*Theresa Gomina, FC United - 11
*Kiia Laine, NiceF - 11
*Sini Vehviläinen, Honka - 11
*Iida Muinonen, Honka - 10
*Tiina Saario, HJK - 10

## Liigakarsinta

*Jyväskylän Pallokerho – Tampereen Ilves 1–1
*Tampereen Ilves – Jyväskylän Pallokerho 1–0

Tampereen Ilves säilytti liigapaikkansa yhteismaalein 2–1.

## Lähteet
How Deep Is Your Love

**How Deep Is Your Love** on Bee Gees -yhtyeen vuonna 1977 julkaistu Grammy-palkittu kappale ja single. Se kuullaan samana vuonna ilmestyneessä elokuvassa *[[Saturday Night Fever – lauantai-illan huumaa]]* ja sisältyy myös sen soundtrackille. Hidas ja balladimainen ”How Deep Is Your Love” nousi Yhdysvaltain Billboard Hot 100 -listan kärkeen kolmen viikon ajaksi vuodenvaihteessa 1977–78. Top 10:ssä se pysyi 17 viikkoa, mikä oli aikansa ennätys.

Bee Geesin jäsenet, Barry Gibb, Robin Gibb ja Maurice Gibb, kirjoittivat kappaleen alun perin amerikkalaislaulajatar Yvonne Ellimanin käyttöön. *Saturday Night Fever* -elokuvan tuottaja Robert Stigwood kuitenkin kehotti yhtyettä esittämään sen itse. ”How Deep Is Your Loven” sijaan Bee Gees kirjoitti Ellimanin esitettäväksi kappaleen ”If I Can't Have You”, joka nousi Yhdysvalloissa listaykköseksi. ”If I Can't Have You” kuului myös *Saturday Night Fever* -elokuvaan.

”How Deep Is Your Love” saavutti vuonna 1977 *Best Pop Performance by a Group* -Grammy-palkinnon.

## Muita versioita
Brittiläinen Take That -yhtye teki kappaleesta vuonna 1996 cover-version, joka nousi sen kotimaassa listan kärkipaikalle. Kyseessä oli yhtyeen viimeinen singlejulkaisu ennen vuoden 2006 paluuta. Pepe Willberg puolestaan levytti ”Olet mulle maailmain” -nimisen suomenkielisen version vuonna 1978. Sanoituksesta vastasi Pertti Reponen ja sovituksesta Veikko Samuli. Kappale nousi Suomen singlelistalla sijalle 12 toukokuussa 1978.

## Kappaleet
**A-puoli**
#
**B-puoli**
#

## Lähteet
*Singlen kappaleet ja niiden kestot: Singlen tiedot dutchcharts.nl -sivustolla
*

### Viitteet
Dream On (Uriah Heepin kappale)

**Dream On** on Uriah Heepin kappale vuodelta 1995. Se julkaistiin *[[Sea of Light]]* -albumin ainoana singlenä. B-puolena toimi kappaleet ”Mr. Majestic” ja jo vuonna 1983 *[[Head First (Uriah Heepin albumi)|Head First]]* -albumilla julkaistun ”The Other Side of Midnight” -kappaleen live-esitys.
Suezinlahti

**Suezinlahti** ([suets-] ) on Punaisenmeren lahti, joka sijaitsee Punaisenmeren pohjoisosassa Siinain niemimaan ja Afrikan mantereen välissä rajoittuen pohjoisessa alkavaan Suezin kanavaan. Lahti on pisimmillään noin 314 kilometriä pitkä ja 19-32 kilometriä leveä. Lahden keskellä kulkee raja Afrikan ja Aasian mantereiden välillä.

## Katso myös
* Akabanlahti

## Lähteet

## Aiheesta muualla
Buddy Durbin

**Buddy Durbin** (s. 2. joulukuuta 1951 Camp Atterbury, Indiana Brown County) on yhdysvaltalainen muusikko, säveltäjä, laulaja ja käsikirjoittaja. Hänen musiikkityylinsä on country, swing ja Memphis rockabilly.

1950-luvulta alkaen Buddy on toiminut avustajana monissa TV-sarjoissa ja elokuvissa kuten *[[Bonanza]]*, *[[Daniel Boone (televisiosarja)|Daniel Boone]]* ja *[[Lännen tie (televisiosarja)|Lännen tie]]*.

Hän on toiminut myös stunttina ajaen autoa ja moottoripyörää ja on ollut Elvis Tribute Artist (ETA) jo 45 vuotta. Buddy oli myös Madison Who's Who -jäsen vuoden 2010 vuosikirjassa. 

Buddyn vaimo on Mary Durbin ja lapsia on neljä. Kanadalainen näyttelijä Deanna Durbin on Buddy Durbinin täti.

## Aiheesta muualla
*
Tuukkala

**Tuukkala** on kylä Hirvensalmella. Kylän kauppa sulki ovensa marraskuun 2015 lopussa. Tuukkalassa on 1800-luvun koulurakennus (toimi kouluna 1924—1993), joka on käytössä eri tilaisuuksissa. Kesäisin koululla on toiminut vuodesta 2016 alkaen Kesäpuoti. Lähellä sijaitsevat vaelluspolku Kalkkeronkierros sekä Kuitulan saha. Kylä sijaitsee kannaksella Puulan ja Suonteen välissä.

Vuonna 2014 Tuukkalassa asui 96 täysi-ikäistä tulonsaajaa. Tuukkalalaisista 33&nbsp;% on eläkeläisiä, 23&nbsp;% palkansaajia, 17&nbsp;% yrittäjiä, 11&nbsp;% 0–14-vuotiaita, 7&nbsp;% opiskelijoita ja 5&nbsp;% työttömiä.

Lähikyliä ovat Hämeenmäki etelässä, Kuitula lännessä ja Suonsalmi idässä. Kylän halki kulkee seututie 431 eli Joutsantie Leivonmäelle (luoteeseen) ja Otavaan (kaakkoon).

## Etäisyyksiä
* Helsinki 229&nbsp;km
* Hirvensalmi 16&nbsp;km
* Mikkeli 44&nbsp;km

## Lähteet
* Tuukkalan kyläsuunnitelma 2004 

### Viitteet

## Aiheesta muualla
*Tuukkalan kyläsivut
Porin Uimaseura

**Porin Uimaseura** (**PuS**) on Porissa toimiva uimaseura, joka on perustettu vuonna 1908. Seurassa on noin 250 uimaria (2020). 

Porin Uimaseuran tunnetuimpia uimareita ovat olympiamitalistit Arvo Aaltonen ja Matti Mattsson.

## Lähteet
*Seuran kotisivut
Ólga Vasdéki

**Ólga Vasdéki** (, s. 26. syyskuuta 1973 Vólos) on kreikkalainen entinen yleisurheilija, joka kilpaili kolmiloikassa. Hän edusti seuratasolla Panellinios GS:ää. Vasdéki voitti kultaa vuoden 1998 EM-kisoista ja pronssia sekä MM-kisoista 1999 että sisäratojen EM-kisoista 1996. Lisäksi hän voitti muun muassa Välimeren kilpailut 1997. Vasdéki osallistui olympialaisiin kolmesti, vuosina 1996&ndash;2004. Hänen parhaaksi olympiasijoituksekseen jäi viides tila Atlantan kisoista 1996.

Vasdéki voitti yhteensä kuusi maansa mestaruutta vuosina 1993&ndash;2004. Hänen kolmiloikkaennätyksensä 14,67 oli sillä hetkellä Kreikan ennätys ja Vasdéki on edelleen maansa kaikkien aikojen tilastossa kolmantena. Hän on pituushypyssä Kreikan tilastoissa kymmenenneksi paras. Ólgan veli Spýros oli olympiatason pituushyppääjä.

## Ennätykset

*Lähde: IAAF* 

* Kolmiloikka: 14,67 m (1999)
* Pituushyppy: 651 cm (1999)
* Pituushyppy (sisäradat): 660 (1998)

## Lähteet
William Tierney Clark

**William Tierney Clark** (23. elokuuta 1783 Bristol, Englanti – 22. syyskuuta 1852 Lontoo, Englanti) oli englantilainen insinööri, joka suunnitteli erityisesti siltoja. Hän oli ensimmäisiä riippusiltojen suunnittelijoita. 

Clark aloitti paikallisen myllynrakentajan harjoittelijana, eteni sen jälkeen konsultoivaksi insinööriksi ja muutti Lontooseen. Hän työskenteli vuodesta 1811 West Middlesex Waterworks Companyn palveluksessa.

Clark suunnitteli ensimmäisen Lontoon Thamesin ylittävän sillan, Hammersmithin sillan, joka avattiin käyttöön 1827. Muita hänen suunnittelemiaan siltoja ovat riippusilta Marlowin silta Thamesin yli sekä Norfolkin silta yhdessä Samuel Brownin kanssa. Norfolkin silta ylittää Adurjoen Shoreham-by-Seassa West Sussexissa, ja se avattiin 1834, mutta 1923 sen tilalle rakennettiin uusi silta.

Kansainvälisesti tunnetuin suunnittelutyö on Széchenyin ketjusilta, joka ylittää Tonavan Budapestissa Unkarissa. Marlow'n silta on lähes samanlainen mutta pienempi prototyyppi. Tierney Clark suunnitteli sen 1839, ja rakentamista valvoi Budapestissa skotlantilainen Adam Clark (ei sukua). Silta avattiin 1849.

Tierney Clarkin nimiin on pantu myös Highamin ja Frindsburyn välinen tunneli lähellä Rochesteria Pohjois-Kentissä, ja se oli tarkoitettu Thamesin ja Medwayn välisen kanavan käyttöön. Kanavasta ei kuitenkaan tullut menestystä, mutta se otettiin käyttöön Gravesendin ja Rochesterin väliselle rautatielle.

Tierney Clark asui ja kuoli Hammersmithissa Länsi-Lontoossa. Hänen muistomerkissään paikallisessa seurakunnan kirkossa St Paul’sissa on kuva läheisestä sillasta. Budassa on hänelle nimetty katu, ja Unkarin konsultti-insinöörit ja arkkitehdit myöntävät vuosittain hänen kunniakseen perustetun palkinnon Tierney Clarkin insinööripalkinnon.

## Aiheesta muualla
* Structurae.de
Omar Ahmed el Ghazaly

**Omar Ahmed el Ghazaly** (s. 9. helmikuuta 1984 Kairo) on egyptiläinen yleisurheilija, joka kilpailee  kiekonheitossa. Hän on voittanut Afrikan-mestaruuskilpailuissa kolme ja Afrikan kisoissa kaksi mitalia. El Ghazaly on osallistunut olympialaisiin kolmesti, vuosina 2004, 2008 ja 2012. Hänen paras olympiasijoituksensa on 23. tila Pekingin kisoista 2008.

## Henkilökohtaiset ennätykset

* Kiekonheitto: 66,58 m (2007) 

## Lähteet
Carl potenssiin 2

**Carl potenssiin 2** (*Carl²*) on kanadalainen animaatiosarja. Teletoon-kanavan tuotantoa olevaa sarjaa on tehty vuodesta 2005 alkaen. Suomessa sarjaa esittää Nelonen. 

## Aiheesta muualla

* Sarjan sivusto   
* Sarja Nelosen sivustolla
Iso Katkerajärvi

**Iso Katkerajärvi** () muodostaa Pienen Katkerajärven kanssa suolajärven Suezin kanavan eteläisen ja pohjoisen osan välille. Järvien pinta-ala on yhteensä noin 250 neliökilometriä ja ennen kanavan rakentamista niiden kohdalla oli kuivia suolalaaksoja. Koska kanavassa ei ole sulkuportteja maaston tasaisuuden vuoksi, virtaa järveen vapaasti vettä Punaisestamerestä ja Välimerestä.

## Galleria

Kuva:Great Bitter Lake, Egypt.jpg|Useita laivoja ylittämässä suolajärveä NASAn ottamassa satelliittikuvassa.
Kuva:003CSAMBITION 800.jpg|Isoa Katkerajärveä ylittävä konttilaiva.


## Lähteet

## Aiheesta muualla
Viktor Uspaskich

**Viktor Uspaskich** (, , s. 24. heinäkuuta 1959 Urdoma, Arkangelin alue, Neuvostoliitto) on venäläissyntyinen liettualainen yrittäjä, hitsaaja ja poliitikko. Uspaskich toimii vuonna 2003 perustamansa Työväenpuolueen puheenjohtajana.

Uspaskich on toiminut Seimasin kansanedustajana vuosina 2000–2005 ja 2008–2009. Vuosina 2004–2005 hän toimi Liettuan talousministerinä, mutta joutui eroamaan petosepäilyjen vuoksi ja pakoili rikossyytteitä jonkin aikaa Venäjällä. Vuodesta 2009 lähtien Uspaskich on toiminut europarlamentaarikkona Euroopan parlamentissa.

## Lähteet

## Aiheesta muualla
*
Jalmari Helander

**Jalmari Helander** (s. 21. heinäkuuta 1976) on suomalainen elokuvaohjaaja ja -käsikirjoittaja. Hän on ohjannut mainoksia, lyhytelokuvia ja musiikkivideoita. Hänen ensimmäinen pitkä elokuvansa, *[[Rare Exports]]* sai ensi-iltansa joulukuussa 2010. Cate Blanchett nimesi sen yhdeksi suosikkielokuvistaan ja Helander sai elokuvasta parhaan lavastuksen Jussin.

Helanderin toinen pitkä elokuva, *[[Big Game (vuoden 2014 elokuva)|Big Game]]* on suomalaistuotanto, joka kuvattiin Saksassa. Elokuvan pääosia esittävät Samuel L. Jackson ja *Rare Exportsissakin* esiintynyt Onni Tommila. Muissa rooleissa ovat esimerkiksi Jim Broadbent, Ray Stevenson ja Felicity Huffman.

2023 ensi-iltaan tulleesta väkivaltaisesta *[[Sisu (elokuva)|Sisu]]*-elokuvasta tuli kansainvälinen menestys. Yhdysvalloissa elokuvan levitti Lionsgate, joka mm. laittoi Sisun trailerin tuoreen John Wick -elokuvan alkuun. Elokuvasta tulikin vuoden 2023 Pohjois-Amerikan toiseksi katsotuin eurooppalainen elokuva. Pääosaa, Aatami Korpea, eräänlaista suomalaista toisen maailmansodan ramboa esitti elokuvassa Jorma Tommila.

Huhtikuussa 2025 julkaistiin tieto Sisu 2 -elokuvan ensi-iltapäivistä: *Sisu 2* sai ensi-illan Suomessa lokakuun 22. päivä 2025, kuukautta ennen USA:n ensi-iltaa. Elokuvan maailmanlaajuiset levitysoikeudet on Sony Picturesilla.

Toukokuussa julkaistiin, että Helander tulee ohjaamaan Rambo-elokuvasarjan esiosan, nuoresta John Rambosta kertovan elokuvan. Elokuvaa alettiin kuvata Thaimaassa lokakuussa 2025.

Kaikkien Helanderin pitkien elokuvien tuottajana on toiminut Petri Jokiranta. Helander ja Jokiranta saivat yhteistyöstään elokuvataiteen valtionpalkinnon 2011.

Helander on käyttänyt useissa tuotannoissaan jo ensimmäisistä lyhytelokuvista tuttua tekijäryhmää, johon kuuluvat muun muassa käsikirjoittajaveli Juuso Helander, kuvaaja Mika Orasmaa sekä näyttelijä Jorma Tommila.

## Yksityiselämä
Näyttelijä Onni Tommila on Helanderin sisarenpoika. Helanderin sisko on lavastaja Ida Helander-Tommila. 

## Filmografia
### Pitkät elokuvat
**[[Rare Exports]]*, 2010
**[[Big Game (vuoden 2014 elokuva)|Big Game]]*, 2014
* *[[Sisu (elokuva)|Sisu]]*, 2023
* *[[Sisu 2]]*, 2025

### Lyhytelokuvat
**[[Jäämies (elokuva)|Jäämies]]*, 1999
**[[Maxmillian Tarzan]]*, 1999
**[[Ukkonen (elokuva)|Ukkonen]]*, 2001
**[[Rare Exports, Inc.]]*, 2003 
**[[Rare Exports: The Official Safety Instructions]]*, 2005 
**[[Fakiiri (elokuva)|Fakiiri]]*, 2006
**[[Toinen puoli puolustusvoimista]]*, 2007.

### TV-sarjat
* *[[Luottomies]]*, 2018
* *[[Kalifornian kommando]]*, 2020

## Palkinnot
* Lavastuksen Jussi-palkinto elokuvasta Rare Exports (2011)
* Elokuvataiteen valtionpalkinto yhdessä Petri Jokirannan kanssa (2011)
## Lähteet

## Aiheesta muualla
* 
* 
* Jalmari Helanderin kummallinen satu. *Ylen elävä arkisto* (2012)
* Kalle Kinnunen: *[[Big Game (kirja)|Big Game – kuinka Hollywood tuotiin Suomeen]]*. Johnny Kniga, 2015.
Työväenpuolue (Liettua)

**Työväenpuolue** (, lyh. **DP**) on Liettuassa toimiva keskustalainen puolue, jonka perusti vuonna 2003 venäläissyntyinen miljonääri Viktor Uspaskich.

Työväenpuolue voitti vuoden 2004 parlamenttivaalit. Presidentti Valdas Adamkus ei kuitenkaan halunnut työväenpuoluetta hallituksen johtoon. Työväenpuolue nousi silti vaalivoittonsa ansiosta hallitukseen, mutta sitä johti Algirdas Brazauskas. Vuonna 2006 työväenpuolue hajosi, kun paljastui, että se maksoi parlamenttiedustajilleen ohi kirjanpidon. Vuoden 2008 parlamenttivaaleissa Työväenpuolueen ja Nuoriso-puolueen muodostama koalitio sai Liettuan parlamentin Seimasin 141 edustajapaikasta 11 paikkaa.

Vuoden 2012 vaaleissa Työväenpuolue menestyi saaden lähes 20 % koko maan äänistä ja 29 paikkaa Seimasissa. Vaalien myötä Työväenpuolue lähti mukaan Algirdas Butkevičiusin muodostamaan koalitiohallitukseen.

## Lähteet

## Aiheesta muualla
* Työväenpuolue
Yared Asmerom

**Yared Asmerom Tesfit** (s. 4. helmikuuta 1980 Asmara) on eritrealainen yleisurheilija, joka kilpailee kestävyysjuoksussa. Hän on erikoistunut maratonille, jossa sijoittui neljänneksi Osakan MM-kisoissa 2007. Asmerom on osallistunut olympialaisiin kahdesti. Pekingissä 2008 hän sijoittui kahdeksanneksi ajalla 2.11.11 ja Lontoossa 2012 19:nneksi ajalla 2.15.24.

## Ennätykset

*Lähde: IAAF* 

* Puolimaraton: 1.00.28 (2007)
* Maraton: 2.07.27 (2011)

## Lähteet
Liberaali ja keskustalainen liitto (liettualainen puolue)

**Liberaali ja keskustalainen liitto** () on Liettuassa toimiva keskusta-oikeistolainen puolue. Puolue syntyi vuonna 2003 Liettuan liberaalin liiton, Liettuan keskustalaisen unionin ja Modernien kristillisdemokraattien yhdistyessä yhdeksi puolueeksi. Puolueen nykyisenä puheenjohtajana toimii Gintautas Babravičius.

Vuoden 2008 parlamenttivaaleissa Liberaali ja keskustalainen liitto sai Seimasin 141 edustajapaikasta 8 paikkaa.

## Lähteet

## Aiheesta muualla
*Puolueen virallinen sivusto
Jong Song-ok

**Jong Song-ok** (s. 18. elokuuta 1974) on pohjoiskorealainen entinen yleisurheilija, joka kilpaili kestävyysjuoksussa. Hän voitti kultaa maratonilla Sevillan MM-kisoissa 1999 ajallaan 2.26.59. Jong osallistui olympialaisiin kerran, vuonna 1996. Tuolloin hän sijoittui samalla matkalla 20. sijalle.

## Ennätykset
* Maraton: 2.26.59 (1999)

## Lähteet

## Aiheesta muualla
Marion Raven

**Marion Elise Ravn** (s. 25. toukokuuta 1984 Lørenskog) on norjalainen laulaja. Hänen artistinimensä on **Marion Raven**. Hän oli teininä toinen M2M-popduon jäsenistä. Nykyään Larsen on soolouralla.

Ravenin ensimmäinen sooloalbumi *[[Here I Am]]* ilmestyi vuonna 2005. Hänen toinen albuminsa *[[Set Me Free]]* ilmestyi kesäkuussa 2007, ja se julkaistiin myös Norjan ulkopuolella. Raven on myös kirjoittanut Pixie Lottin kappaleen "Jack", joka julkaistiin Pixie Lottin debyyttialbumilla.

## Lähteet

## Aiheesta muualla

* Marion Ravenin kotisivut
* Marion Raven MySpacessa
* Marion Ravenin fanisivut
Annan mielen kiemurat

**Annan mielen kiemurat** on vuonna 2007 julkaistu islantilainen tietokoneanimoitu lyhytelokuva. Alkuperäisen Annan äänenä toimii Björk.

## Juoni

Anna on täydellinen lapsi vaaleanpunaisine vaatteineen, kunnes eräänä aamuna yleensä aamuvirkku tyttönen ei herääkään aikaisin ja veljen mennessä herättämään häntä huomaa perhe karun totuuden, Anna on muuttunut mustiin pukeutuvaksi rääväsuuksi, hänestä on tullut teini.
In Salah

**In Salah** (myös **'I-n-Salah**, **'Ayn Şālah̨**, **'Ayn Şalih**, **Aïn Salah**) (, suom. ”*suolainen vesi*”) on kaupunki Tamanrassetin maakunnassa Algeriassa. Asukkaita kaupungissa on 32&nbsp;518 (2008). Aikoinaan In Salah oli kauppakaupunki, jonka kautta kulki etelästä norsunluuta, orjia ja kultaa, joita vaihdettiin pohjoisesta tulleisiin eurooppalaisiin tuotteisiin. Nykyisin kaupungin pääelinkeino on taatelinkasvatus.

In Salahissa on esimerkiksi suuri sairaala, postitoimisto, pankki, matkatoimistoja, hotelli ja kahviloita. Kahdeksan kilometriä kaupungin keskustasta koilliseen sijaitsee lentoasema, jonne on viikoittain lento Algerian pääkaupungista Algerista ja etelässä sijaitsevasta Tamanrassetista. Kaupungin linja-autoasema (*gare routière*) sijaitsee noin 20 minuutin kävelymatkan päässä keskustasta koilliseen. Linja-autoasemalta liikennöi linja-autoja Ghardaïaan, Tamanrassetiin ja Adrariin.

Dakar-rallin reitti on kulkenut In Salahin kautta vuosina 1979–1980 ja 1984–1987.

## Maantiede
In Salah sijaitsee Algerian keskiosassa ja kuuluu Tamanrassetin maakuntaan (*wilaya*). Kaupungista on matkaa Aoulefiin 180 kilometriä, Regganeen 270km ja Tamanrassetiin 700 km. In Salahista etelään sijaitsee Ahaggarin kansallispuistoon kuuluva Tassili d'Immidirin alue vuorineen ja kanjoneineen.

In Salah on nykyisin jakaantumassa kahtia, sillä liikkuva hiekkadyyni on etenemässä kaupungin keskustassa lännen suunnasta noin metrin matkan viidessä vuodessa. Kun dyyni tavoittaa jonkin rakennuksen ja hautaa sen, kuluu sukupolvi tai kaksi, ennen kuin rakennus on jälleen hiekasta vapaana. Sen jälkeen rakennuksessa ennen dyynin alle jäämistä asuneen asukkaan sukulaiset kunnostavat rakennuksen ja asettuvat asumaan sinne.

## Väestö

## Lähteet

## Aiheesta muualla

* In Salahin kartta ja kuvia
Amsterdamin olympiastadion

**Amsterdamin olympiastadion** on olympiastadion Amsterdamissa Hollannissa ja Stadion rakennettiin olympialaisia 1928 varten. Stadionin arkkitehti oli Jan Wils, joka voitti työllään olympiakultaa vuoden 1928 olympialaisten taidekisoissa. Wils laati rakennustöitä varten yli 1&nbsp;200 yksityiskohtaista piirrosta, joista yksi oli olympiatulelle tarkoitettu Maraton-torni.

## Lähteet

## Aiheesta muualla
Peter Green Splinter Group (albumi)

**Peter Green Splinter Group** on englantilaisen, saman nimisen bluesyhtyeen  ensimmäinen albumi. Se sisältää kaksi studioäänitystä sekä kymmenen yhtyeen Euroopan -kiertueelta taltioitua live-esitystä. Albumi oli samalla Peter Greenin  come-back albumi - hän oli ollut poissa musiikkikuviosta 10 vuoden ajan.

Albumi sisältää vanhoja, tunnettuja blues-coverita Greenin ja kitaristi Nigel Watsonin laulamana. Vankan taustan antavat yhtyeen muut muusikot Cozy Powell, Neil Murray ja Spike Edney. Vaikka Greenin lauluääni on hieman “ohut”,  kitara ja huuliharppu toimivat kuten Fleetwood Mac -aikoina. Splinter Groupin jäsenet ovat ammattitasoa, Powell maailman luokan rumpali, Murray tanakka basisti, Watson kunnon kepittäjä ja Edney hammondeilla ja koskettimilla antaa tukevan pohjan soitannolle. (Kuuntele vaikka “Help Me” -kappaleen hammond-sooloa!)

Levyllä on covereita mm. Robert Johnsonin, Elmore Jamesin, Otis Rushin ja Sonny Boy Williamsonin tuotannosta. 

## Kappaleet
#
#
#
#
#
#
#
#
#
#
#
#

Japanilaisessa albumiversiossa lisäksi bonus-kappaleena “The Green Manalishi” (Peter Green). 

## Kokoonpano
* Peter Green – kitarat, laulu, huuliharppu
* Nigel Watson – kitara, laulu
* Cozy Powell – rummut
* Neil Murray – basso
* Spike Edney – koskettimet

## Muut tekijät
* Tim Summerhayes – äänittäjä
* Ian Dyekhoff – äänittäjä
* Spike Edney – uudelleenmiksaus
* Al @ Spot On – design
* Will Riley/Underworld – logo
Suppeneva sarja

Sarjan summa määritellään sarjan äärellisten osasummien muodostaman lukujonon
raja-arvona. Jos tällainen summa löytyy, **sarja suppenee**. Jos sarja ei suppene, on se hajaantuva sarja. Suppenemisen voi osoittaa määritelmän avulla tai suppenemistesteillä.

## Määritelmä

Sarja 
 \sum_{k=1}^\infty x_{k}=x_1+x_2+...  suppenee, jos sen osasummien jono  
 \left(   S_{n}\right)  =\left(   S_{n}\right)    _{n\in\N} 
suppenee, ts. jos 
 \exists S\in\R 
s.e.  \lim \limits_{n \to \infty}S_{n}=S .
Tällöin S on sarjan summa ja merkitään 

:\sum_{k=1}^\infty x_{k}=x_1+x_2+...=S 

## Sarjan suppenemiseen liittyviä lauseita

### Lause 1.

Jos  \sum_{k=1}^\infty x_{k}     suppenee, niin   \lim \limits_{k \to \infty} x_k=0 

### Lause 2.

Suppenevalle sarjalle erotusta
: R_n=S-S_n 
sanotaan sarjan n:nneksi jäännöstermiksi.

### Lause 3.

Suppenevalle sarjalle  \lim \limits_{n \to \infty} R_n=0 

### Lause 4.

Jos  \sum_{k=1}^\infty x_{k}=X  ja  \sum_{k=1}^\infty y_{k}=Y , sekä  a\in\R , niin
:a) \sum_{k=1}^\infty (x_{k}+y_k)=X+Y 
:b) \sum_{k=1}^\infty ax_{k}=aX 

### Lause 5.

Jos sarja  \sum_{k=1}^\infty x_{k}  suppenee ja sarja  \sum_{k=1}^\infty y_{k}  hajaantuu, niin summasarja  \sum_{k=1}^\infty (x_{k}+y_k)  hajaantuu.
Jos molemmat sarjat  \sum_{k=1}^\infty x_{k}  ja  \sum_{k=1}^\infty y_{k}  hajaantuvat, niin niiden summasarja  \sum_{k=1}^\infty (x_{k}+y_k)  voi joko a)supeta tai b)hajaantua.

### Lause 6. Cauchyn yleinen suppenemiskriterio sarjoille

Sarja  \sum_{k=1}^\infty x_{k}  suppenee  \Longleftrightarrow \varepsilon>0  kohti  \exists n_{\varepsilon>0} \in\N  s.e.
: \vert x_{n+1}+ x_{n+2}+ x_{n+3}+...+x_{n+p} \vert 
kaikilla  p\in\N  aina kun  n>n_{\varepsilon} 

## Itseisesti suppeneva sarja

### Määritelmä

sarja  \sum_{k=1}^\infty x_{k}  
suppenee itseisesti, jos sarja  \sum_{k=1}^\infty \vert x_{k} \vert  suppenee.

### Lause 7.

Jos  \sum_{k=1}^\infty \vert x_{k} \vert  suppenee, niin  \sum_{k=1}^\infty x_{k}  suppenee.  Tällöin sarjoille pätee 
: \vert \sum_{k=1}^\infty x_{k} \vert \leqslant \sum_{k=1}^\infty |x_{k}| 

## Lähteet
Lauri Myrberg: Differentiaali- ja integraalilaskenta korkeakouluja varten osa 2, 1.-2. painos, Tampereen Kirjapaino-Oy Tamprint, 1978

Jouni Kankaanpää, Lauri Myrbeg, Jussi Väisälä, Hannu Honkasalo: Differentiaali- ja integraalilaskenta I.2
Oliivimaanappari

**Oliivimaanappari** (*Corythopis delalandi*) on Etelä-Amerikassa tavattava napsijoihin kuuluva varpuslintu.

## Koko ja ulkonäkö
Kooltaan oliivimaanappari on noin 14&nbsp;cm. Selästään, päästään ja siivistään laji on väritykseltään oliivinruskea. Kurkku ja vatsa ovat kellertävän valkoiset. Oliivimaanapparin rinta on musta. Laji muistuttaa ulkonäöltään huomattavasti maanapparia (*Corythopis torquatus*).

## Levinneisyys ja elinympäristö
Oliivimaanapparin levinneisyysalue ulottuu Brasilian eteläosista Paraguayn ja Bolivian itäosiin sekä pohjoiseen Argentiinaan. Linnun elinympäristöä ovat kosteiden metsien pohjakerrokset. Laji tulee toimeen myös jossain määrin hakatuissa metsissä. Oliivimaanapparin elinympäristöt sijaitsevat yleensä alle 800 metrin korkeudella merenpinnasta.

## Lähteet
Särkyneiden sydänten tie

**Särkyneiden sydänten tie** on iskelmälaulaja Suvi Teräsniskan esikoisalbumi, joka julkaistiin kesäkuussa 2008. Albumi ylsi Suomen virallisen listan sijalle 11, ja se pysyi listalla yhteensä 24 viikkoa.

Albumi myi kultaa vuonna 2009 ja platinaa vuonna 2010.

## Kappaleet
#Hento kuiskaus - 3.57
# Sanoja vaan - 3.50
# Särkyneiden sydänten tie - 3.48
# Kylmät enkelit - 3.04
# Kaunis muisto kadonneesta - 4.35
# Valkeat yöt - 3.20
# Matkaseura - 3.57
# Valkoinen valhe - 3.34
# Haavoitettu - 3.28
# Onko rikos rakastua - 3.24
# Palapeli - 3.30
# Kiertolainen - 3.57

## Lähteet
More than 123

**More than 123** on Dave Lindholmin ja Otto Donnerin yhteinen studioalbumi, joka julkaistiin 20. lokakuuta 2010. Levy sisältää seitsemän englanninkielistä kappaletta, joissa säestävää orkesteria johtaa Otto Donner.

## Kappaleet
#
#
#
#
#
#
#

## Muusikot
* Dave Lindholm – laulu ja kitara
* Otto Donner – orkesterinjohto
* Manuel Dunkel – tenori- ja sopraanosaksofonit
* Pepa Päivinen – baritonisaksofoni ja huilu
* Tero Saarti – trumpetti ja flyygelitorvi
* Markku Veijonsuo – pasuuna
* Riitta Paakki – piano
* Ulf Krokfors – kontrabasso
* Mika Kallio – rummut
* Tom Bildo – alto horn (kappaleilla 4 ja 7)
* Miska Miettinen – alto horn (kappaleilla 4 ja 7)
* Petri Keskitalo – tuuba (kappaleilla 4 ja 7)
* Mikko Helevä – hammond B3 urut (kappaleilla 4 ja 7)

## Arvostelut
* Desibeli.net: 
* Hifimaailma: *positiivinen*
* Soundi: 

## Lähteet

## Aiheesta muualla
* Discogs
* Levykauppa Äx
Arak (täsmennyssivu)

**Arak** tarkoittaa seuraavia:

* Arak, kylä Algeriassa
* Arak, kaupunki Iranissa
* Arak, kylä Dagestanissa Venäjällä
* Arak, alkoholijuoma
3JS

**3JS** on hollantilainen yhtye Volendamista, Pohjois-Hollannista. Yhtyeeseen kuuluvat Jan Dulles, Jaap Kwakman sekä Jaap de Witte. Yhtye tuli suosioon heidän debyyttialbumistaan, *Watermensonista* (2007). Sen lisäksi he ovat julkaisseet kaksi muuta albumia, *Kamers van m'n hart* (2008) sekä *Dromers en dwazen* (2010). Lisäksi he ovat julkaisseet useita singlejä.

## Eurovision laulukilpailu 2011

Alankomaiden televisioyhtiö TROS ilmoitti kesällä 2010, että 3JS edustaa maata vuoden 2011 Eurovision laulukilpailussa. Yhtye esitti Alankomaiden karsinnassa viisi kappaletta, joista katsojat äänestivät maan edustuskappaleeksi *Je vecht nooit alleen*. Kansainvälistä Eurovision laulukilpailua varten kappale käännettiin englanniksi nimellä *[[Never Alone]]*. Yhtye kilpaili Eurovision laulukilpailun toisessa semifinaalissa 12. toukokuuta, sijoittui semifinaalin 19:nneksi eli viimeiseksi eikä päässyt finaaliin.

## Lähteet
Lauri Aaltio

**Lauri Juhani Aaltio** (s. 23. maaliskuuta 1977) on suomalainen muotoilija. Aaltio opiskeli Teknillisessä korkeakoulussa diplomi-insinööriksi ja valmistuttuaan jatkoi opintojaan Taideteollisessa korkeakoulussa suorittaen taiteiden maisterin tutkinnon.

Hän on Jukola 7:n toimitusjohtaja.

## Lähteet

## Aiheesta muualla
* http://art.aaltio.fi/
Heliseenit

**Heliseenit** ovat orgaanisessa kemiassa yhdisteitä, joissa bentseenirenkaat tai muut aromaattiset renkaat ovat liittyneet toisiinsa muodostaen kierremäisiä rakenteita. Heliseenit ovat keränneet huomiota johtuen niiden ainutlaatuisesta rakenteesta spektroskooppisista ja optisista ominaisuuksista.

Heliseeneille ominaista on kiraalisuus, joka johtuu joko myötä- tai vastapäivään kiertyvästä rakenteesta.

## Heliseeneja
*Pentaheliseeni C22H14, CAS-numero 188-52-3
*Heksaheliseeni C26H16, CAS-numero 187-83-7
*Nonaheliseeni C38H22, CAS-numero 20495-14-1

## Katso myös
*Aseenit

## Lähteet

## Aiheesta muualla

*En-Chi Lin, The Chemistry of Acenes and Helicenes: What can Aromaticity teach us ?, November 17, 2008  (pdf)
Teddy Mayer

**Edward Everett ”Teddy” Mayer** (8. syyskuuta 1935 – 30. tammikuuta 2009) oli yhdysvaltalainen kilpa-autoyrittäjä IndyCarsissa ja Formula ykkösissä. Hän menestyi kilpa-autoilussa Formula ykkösissä ja oli Mclaren-tallin tallipäällikkö vuosina 1970–1981.

Mayer kuoli Parkinsonin tautiin tammikuussa 2009. Mayer oli naimisissa vaimonsa Sallyn kanssa vuoteen 1993 asti ja hänellä oli liitosta kaksi lasta. Hänen poikansa Tim Mayer on toiminut kilpailujen tuomaristossa sekä Yhdysvaltain autokilpailujen järjestäjänä. Mayerin veli Timmy Mayer oli F1-kuljettaja, joka kuoli Tasmanian autokilpailuissa vuonna 1964.  

## Lähteet
Jopie van Oudtshoorn

**Jopie van Oudtshoorn** (s. 5. helmikuuta 1976) on eteläafrikkalainen entinen yleisurheilija, joka kilpaili pikajuoksussa. Hän oli mukana maansa pronssia voittaneessa 4 × 400 metrin viestijoukkueessa Sevillan MM-kisoissa 1999. 

## Ennätykset

* 400 m: 44,75 s (1999) 
* 200 m: 20,99 (1999) 

## Lähteet
Härö

**Härö** on suomalainen sukunimi, joka on muun muassa seuraavilla henkilöillä:

* Elias Härö (1930–2015), Museoviraston tutkija
* Klaus Härö (1971), elokuvaohjaaja
* Lauri Härö (1899–1980), pikajuoksija
* Sakari Härö (1917–2012), lääkäri, terveydenhuollon kehittäjä ja lääkintäneuvos

## Katso myös
* härömäiset (*Cucujoidea*), kovakuoriaisiin kuuluva yläheimo
* häröt (*Cucujidae*), härömäisiin kuuluva kovakuoriaisheimo

## Lähteet
Luettelo maailman pisimmistä rautatietunneleista

Tämä on **luettelo maailman pisimmistä rautatietunneleista**. Luettelo käsittää kaksikymmentä pisintä rautatietunnelia. Itävaltaan on rakenteilla 55 kilometriä pitkä Brennerin pohjatunneli, joka on tarkoitus ottaa käyttöön vuonna 2026.

## Lähteet
* 
* 
*
Bofrost Cup on Ice

**Bofrost Cup on Ice** (aik. **Sparkassen Cup**, **Nations Cup** ja **Fujifilm Trophy**) oli Saksassa vuosina 1986–2004 järjestetty, ISU:n GP-sarjaan kuulunut taitoluistelukilpailu. Vuonna 2003 kilpailun GP-statuksen peri Cup of China.

## Mitalistit
### Naisten yksinluistelu

## Aiheesta muualla
*Nations Cupin/Sparkassen Cupin mitalistien nimiluettelo  
*Bofrost Cup on Ice 2003
Impaled Nazarene / Driller Killer

**Impaled Nazarene / Driller Killer** on suomalaisen black metal -yhtyeen Impaled Nazarenen ja ruotsalaisen punkyhtyeen Driller Killerin split-albumi, joka on julkaistu vuonna 2000.

## Kappaleet
**Impaled Nazarene**
# 
# 

**Driller Killer**
# 
# 

## Aiheesta muualla
* 
*
Utva 75

**Utva 75** oli 1970-luvun puolivälissä Jugoslaviassa Utva-lentokonetehtaan kehittämä sotilasperuskoulutuskone, joka on myös yleisilmailukone. Koneen ensilento tehtiin 19. toukokuuta 1976. 

Utva 75 kehitettiin korvaamaan Utva Aero 3 Jugoslavian ilmavoimien koulukoneena. 138 konetta valmistettiin, joista noin sata Jugoslavian ilmavoimille. Viimeiset kaksi konetta valmistettiin vuonna 2003. 

## Versiot
* Utva 75 - kaksipaikkainen koulukone
* Utva 75A - 4-paikkainen lentokone

## Käyttäjät
* -   12 konetta
* - 9 
* - 6 (vuodesta 2009 alkaen)
* - käyttö päättynyt
* - käyttö päättynyt
* - 3
* - käyttö päättynyt
* - koneet siirtyivät Jugoslaviaa seuranneille maille

## Tekniset tiedot
* miehistö 2
* pituus 7,1 m
* kärkiväli 9,7 m
* korkeus 3,2 m
* tyhjäpaino 685 kg 
* MTOW 970 kg
* voimalaite Lycoming IO-360-B1F, 180 hv 
* suurin nopeus 215 km/h
* matkalentonopeus 175 km/h
* sakkausnopeus 100 km/h (60 mph)
* kantama 800 km
* lakikorkeus 4000 m
 
## Aiheesta muualla
*Info for Air club "STIP"—user of Utva-75
Decade of Decadence (Impaled Nazarenen albumi)

**Decade of Decadence** on metalliyhtyeen Impaled Nazarenen ensimmäinen kokoelma-albumi, joka on julkaistu vuonna 2000.

## Kappalelista
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#

## Arvostelut
* Soundi: 

## Lähteet

## Aiheesta muualla
* 
*
Time Traders

**Time Traders** on englantilaisen Peter Green Splinter Group -bluesyhtyeen  järjestyksessään kuudes albumi. Se sisältää 13 äänitystä, joista kosketinsoittaja Roger Cottonin ja  basisti Pete Stroudin nimiin on merkitty neljä sävellystä. Kitaristi Nigel Watsonillta on kolme ja kaksi, instrumentaalin ”Underway” ja päätöskappaleen ”Uganda Woman” tekijäksi on merkitty Peter Green.

Albumi on hyvin Fleeywood Mac -henkinen, Peter on taas sekä laulu- että soittokunnossa. Musiikki on aitoa Chicago bluesia Lontoon-murteella esitettynä, vaikuttajinaan muun muassa Muddy Waters, Otis Rush ja B. B. King. Levyllä vierailee teoksessa ”Underway” kitaristi Snowy White, entinen Greenin ja David Gilmourin taustamuusikko.

## Kappaleet

#
#
#
#
#
#
#
#
#
#
#
#
#

## Esittäjät
* Peter Green – kitarat, laulu, huuliharppu
* Nigel Watson – kitara, laulu
* Larry Tolfree – rummut
* Pete Stroud – basso
* Roger Cotton – koskettimet

### Vierailevat muusikot
* Sowy White – kitara
* Joanne Ramsey –taustalaulu
* Louise Kenny –taustalaulu
* Owen Parker – taustalaulu ”Uganda Woman”
* Tim Riggins – trumpetti
* Derek Nash –saksofoni
* Sid Gauld – trumpetti, flyygelitorvi
* Martin Harmon – baritonisaksofoni

## Tuotanto
*Matthew Oliver – äänittäjä (Royal Studios, Kent ja Jacob’s Studios, Farnham)
*Country Masters – masterointi
*Stuart Green – design
*Monty Strikes – kuvat
The Great American Bash (2006)

**The Great American Bash (2006)** oli kolmas vuosittainen The Great American Bash showpaini pay-per-view (PPV) tapahtuma, minkä tuotti World Wrestling Entertainment (WWE). Se järjestettiin 23. heinäkuuta, 2006 Conseco Fieldhousella Indianapoilisissa, Indianassa ja tapahtuma oli SmackDown! brändin PPV.

Tapahtumassa käytiin ensimmäinen Punjabi Prison ottelu, missä kohtasivat The Undertaker ja The Big Show.

## Taustaa

"Pääfeudi", mikä johti The Great American Bashiin oli Rey Mysterion ja King Bookerin välillä, jotka taistelivat World Heavyweight -mestaruudesta. 7. heinäkuuta SmackDown!ssa, Bookerista tuli ykkös haastaja World Heavyweight -mestaruudesta, kun hän eliminoi viimeisenä Matt Hardyn ja William Regalin battle royalissa. Myöhemmin samana iltana, Booker ja hänen vaimo, Queen Sharmell hyökkäsivät Mysterion kimppuun kulissien takaisella tilalla. Seuraavan viikon SmackDown!ssa, Mysterio kohtasi William Regalin, joka oli Bookerin hovin jäsen. Booker, joka oli kommentoimassa ottelua, sekaantui otteluun ja yritti käydä Mysterion kimppuun. Mysterio kuitenkin pääsi niskan päälle ja voitti Regalin selätyksellä. Ottelun jälkeen. Mysterio iski Bookerille 619:n ja seated sentonin. 21. heinäkuuta SmackDown!ssa, Mysterio voitti Bookerin ei-titteli ottelussa iskettyään hänelle 619:n ja Chavo Guerreron sekaannuttua otteluun.

Toinen ensisijainen feudi, mikä johti tapahtumaan oli The Undertakerin ja The Great Khalin välillä. Edellisessä SmackDown! brändin pay-per-view tapahtumassa, Judgment Dayssä, Khali voitti Undertakerin. Kuukautta myöhemmin, 30. kesäkuuta SmackDown!ssa, Khali haastoi Undertakerin ensimmäiseen Punjabi Prison otteluun The Great American Bashissa. Viikoa myöhemmin, The Undertaker hyväksyi Khalin haasteen. Tapahtumassa, The Big Show paikkasi Khalin, koska hän ei kyennyt osallistumaan otteluun.

## Ottelut ja tulokset

## The Great American Bash kronologia

* Edellinen: The Great American Bash (2005)
* Seuraava: The Great American Bash (2007)

## Lähteet
*Viralliset sivut
Harmagedon (elokuva)

**Harmagedon** on Jussi Parviaisen käsikirjoittama, vuonna 1986 ensi-iltansa saanut elokuva, jonka maailma ja henkilöt pohjautuvat Parviaisen näytelmätrilogiaan *Jumalan rakastaja, Valtakunta* ja *Diletantti*. 

## Tarina
Juppiajan Helsinkiin sijoittuvassa elokuvassa päähenkilö Juska Paarma (Jussi Parviainen) herää kuolleista ja aloittaa yhden miehen sodan ympäröivää maailmaa vastaan, aisaparinaan ystävänsä Hili-Bili Huotari (Aake Kalliala). Valkoisella haulikolla aseistettu Paarma kylvää ympärilleen tuhoa ja kohtaa matkallaan muun muassa entiset tyttöystävänsä ja heidän uudet miehensä.

## Vastaanotto
*Helsingin Sanomien* Helena Ylänen kirjoitti, ettei *Harmagedon* muistuta mitään muuta elokuvaa ja on täysin epäitsenäinen teos, jota lienee lähes mahdoton ymmärtää, ellei ole aiemmin nähnyt ainakin *Jumalan rakastajaa*. Silti elokuva on Yläsen mielestä ”nautittavasti tyylitelty, oman pienuutensa koko ajan tyylikkäästi huomioonottava” elokuva, joka ”hehkuu Parviaisen omaleimaista charmia”.

## Lähteet

## Aiheesta muualla
* Esittely Night Visions -festivaalin katalogissa 
### Arvostelut
*
Mikael Arnkil

**Mikael Arnkil** (s. 26. helmikuuta 1972 Helsinki) on metalliyhtye Impaled Nazarenen basisti. Hän on toiminut myös yhtyeiden Nevergreen, Abhorrence ja Antidote rumpalina. Hän toimi 2000-luvun taitteessa myös N.O.E. Panicissa soittaen itse rumpuja, kitaraa ja bassoa sekä toimien yhtyeen laulajana vuosina 1990–1991.

Hän on maininnut vaikuttajikseen mm. Cliff Burtonin, Ron Roycen, Lemmy Kilmisterin, Steve Harrisin, Iron Maidenin, Celtic Frostin, sekä alkoholin.

Arnkilin kalustoon kuuluu ESP Ltd TA-500 ja ESP Ltd B-2005 bassokitarat, Warwick X-Treme 10.1 vahvistin, Warwick WN Terminator speaker, Boss ODB-3 Bass Overdrive, Boss TU-2 Chromatic Tuner, sekä Carl Martin Boost Kick -pedaali.

## Aiheesta muualla
* metalfromfinland.com 
* metalstorm.com
R. J. Umberger

**Richard Allen "R. J." Umberger, Jr.** (s. 3. toukokuuta 1982 Pittsburgh, Pennsylvania, Yhdysvallat) on yhdysvaltalainen jääkiekkoilija, pelipaikaltaan laitahyökkääjä. Hän pelasi 11 kautta NHL-liigassa vuosina 2005–2016. Umberger edusti urallaan Philadelphia Flyersia ja Columbus Blue Jacketsia.

## Ura
Umberger aloitti junioriuransa vuonna 1998 USHL:ssa, jossa hän pelasi Yhdysvaltojen juniorimaajoukkueissa. Hän siirtyi kahden pelatun kauden jälkeen yliopistosarja NCAA:n Ohio Staten joukkueeseen. Ensimmäisellä kaudellaan hänet valittiin sarjan tulokkaaksi ja tähdistöön. Vancouver Canucks varasi Umbergerin 16. pelaajana vuoden . Kaudella 2002–2003 hänet valittiin NCAA:n tähdistökentälliseen.

Maaliskuussa 2004 Canucks kauppasi Umbergerin oikeudet yhdessä Martin Grenierin kanssa New York Rangersiin vaihdossa Martin Ručínskýyn. Tästä huolimatta Umberger teki ensimmäisen NHL-sopimuksensa kesällä 2004 vapaana pelaajana Philadelphia Flyersin kanssa. Sopimuserimielisyyksien takia Umbergerilta jäi koko kausi  pelaamatta. NHL:n työsulkukauden 2004–2005 hän pelasi kokonaan AHL:ssä Philadelphia Phantomsissa, jossa hän voitti Calder Cupin.

Kauden  Umberger pelasi lähes kokonaan Flyersin NHL-joukkueessa ja teki tulokaskaudellaan 38 tehopistettä. Seuraava kausi Flyerissa sujui vaisummin, kun hän teki 28 pistettä. Kausi  teki siihenastisen NHL-uransa piste-ennätyksen, tehot 13+37=50 74 ottelussa.

Kesäkuussa 2008 Umberger ja Flyersin neljännen kierroksen varaus kaupattiin Columbus Blue Jacketsiin vaihtokaupassa Blue Jacketsin ensimmäisen ja kolmannen kierroksen varaukseen vuoden . Kaudella  Umberger teki runkosarjassa 46 pistettä ja pudotupeleissä hän teki Blue Jacketsin historian ensimmäisen pudotuspelimaalin ottelusarjassa Detroit Red Wingsiä vastaan. Kaudella  joukkueen varakapteeniksi nimetty Umberger teki NHL-uransa ennätystehot 23+32=55.

Kesällä 2014 Umberger siirtyi takaisin Philadelphiaan vaihdossa Scott Hartnelliin ja viidennen kierroksen varausvuoroon. Philadelphia osti Umbergerin sopimuksen ulos kauden  jälkeen. Hän ei pelannut kaudella 2016–2017, mutta yritti paluuta NHL:ään kaudelle 2017–2018.

### Maajoukkueura
Umberger edusti Yhdysvaltoja alle 18-vuotiaiden MM-kilpailuissa vuonna 2000. Hän pelasi nuorten MM-kilpailuissa vuosina 2001 ja 2002. Umberger pelasi A-maajoukkueessa vuoden 2006 MM-kilpailuissa, jossa hän pelasi yhden ottelun.

## Tilastot

## Lähteet
International Hydrographic Organization

**International Hydrographic Organization** (**IHO**) () on kansainvälinen merikartoitusjärjestö, jonka tavoitteena on saada jäsenvaltiot sitoutumaan merenkulun turvallisuuden ja merellisen ympäristön suojelun edistämiseen.

Järjestö aloitti toimintansa vuonna 1921, pian Lontoossa vuonna 1919 järjestetyn kansainvälisen konferenssin jälkeen. Sen tavoitteena oli saada valtiot omaksumaan samanlaiset metodit merikarttojen ja muiden julkaisuiden valmistamisessa, jotta yhteistyö ja informaation vaihto maiden välillä helpottuisi. Se on edelleen järjestön tärkein päämäärä. Järjestön alkuperäinen nimi oli **International Hydrographic Bureau.** 

## Lähteet

## Aiheesta muualla
* International Hydrographic Organization Järjestön web-sivusto
Settsu

**Settsu** oli keisarillisen Japanin laivaston vuonna 1911 vesillelaskettu Kawachi-luokan taistelulaiva, joka nimettiin nykyisen Osakan prefektuurin alueella sijaitsevan Settsun provinssin mukaan.

## Valmistus

Alus tilattiin osana vuoden 1907 hankintoja Kuren laivastontelakalta, missä koli laskettiin 18. tammikuuta 1909. Alus laskettiin vesille 30. maaliskuuta 1911 ja otettiin palvelukseen 1. heinäkuuta 1912.

## Palvelus
Alus osallistui ensimmäisessä maailmansodassa merireittien partioinnin lisäksi Tsingtaon piiritykseen. Vuonna 1922 sen aseet ja panssarointi poistettiin Kuressa Washingtonin laivastosopimuksen perusteella. Alus poistettiin alusluettelosta 1. lokakuuta 1923, mutta jo seuraavana vuonna se panssaroitiin kevyesti tukialuslentäjien maalilaivaksi. Aluksen keskimmäinen savuhormi ja panssarivyö poistettiin, ja sen nopeus laski 16 solmuun.

Alus muutettiin vuosina 1937–1938 radio-ohjattavaksi, jolloin sen ohjaajana toimi hävittäjä *[[Yūkaze (1921)|Yūkaze]]*. Lisäksi sen panssarisuojaa vahvistettiin kestämään kahdeksan tuuman kranaatin osuma tai 12&nbsp;000 jalasta pudotetun 10 kilogramman lentopommin osuma. Samalla alukselta poistettiin yksi kattila. Vuonna 1940 alukselle asennettiin uudet kattilat ja koneet, ja keskimmäinen savuhormi palautettiin, mutta etummainen hormi jäi vaille käyttöä.

Alus jatkoi palvelustaan tukialuslentäjien koulutuksessa, kunnes Yhdysvaltain laivaston Task Force 38:n lentokoneet upottivat sen 24. heinäkuuta 1945 matalaan veteen. Aluksen hylky nostettiin, ja se romutettiin Harimassa sodan jälkeen.

## Lähteet
* 

### Viitteet
Ed Heinemann

**Edward Henry Heinemann** (14. maaliskuuta 1908 – 26. marraskuuta 1991) oli yhdysvaltalaisen McDonnell Douglasin lentokonetehtaan sotilaslentokoneiden pääsuunnittelija 1930-luvulta 1970-luvun alkuun.

## Elämäkerta
Heinemann syntyi Saginaw'ssa, Michiganissa. Perhe muutti Kaliforniaan pojan ollessa nuori. Heinemannilla ei ollut juuri teknisen piirtäjän koulutusta enempää ja kouliintui lentokoneiden suunnittelijaksi työssään. Hän aloitti piirtäjänä Douglas Aircraft-yhtiössä vuonna 1926, mutta joutui työttömäksi yhtiön talousvaikeuksien vuoksi vuonna 1927. Hän teki lyhyitä jaksoja eri yhtiöissä:  International Aircraft, Moreland Aircraft ja Northrop Corporation. Sitten Heinemann palautui Douglasille, kun tämä osti Northropin. Heinemann nousi Douglasin pääinsinööriksi vuonna 1936. Hän jatkoi yhtiössä vuoteen 1960, jolloin siirtyi Guidance Technology-yhtiöön ja sieltä vuonna 1962 General Dynamicsille yhtiön tekniseksi johtajaksi, "Corporate Vice President of Engineering". Hän valvoi tässä roolissa F-16-hävittäjän kehittelyä.  Hän siirtyi eläkkeelle vuonna 1973.

## Lentokoneet
Hän suunnitteli Douglasilla yli 20 sotilaslentokonetta pääasiassa Yhdysvaltain laivastolle (US Navy, USN):

* SBD Dauntless  syöksypommittaja
* A-20 Havoc rynnäkkökone
* A-26 Invader  rynnäkkökone
* A-1 Skyraider  rynnäkkökone
* A-3 Skywarrior pommikone
* A-4 Skyhawk  rynnäkkökone, kevyt pommituskone
* F3D Skyknight yöhävittäjä
* F4D Skyray hävittäjä
* Douglas Skyrocket ja Douglas Skystreak koekone

Heinemannin ensimmäinen kone oli **Moreland M-1 Trainer** vuonna 1929.

## Lähteet

## Aiheesta muualla
*Heinemann biography at Skyhawk Association homepage 
* 
* Edward H. Heinemann and Rosario Rausa, "Ed Heinemann - Combat Aircraft Designer",
Dragon

**Dragon** tarkoittaa muun muassa seuraavia:

## Liikenne
* B-23 Dragon, kaksimoottorinen pommikone
* De Havilland D.H.84 Dragon, englantilainen kaksimoottorinen lentokone 1930-luvulta
** De Havilland D.H.89 Dragon Rapide, Dragonin seuraaja
* Dragon, miehittämätön avaruusalus	
* Dragon V2, miehitetty avaruusalus	
* Dragonair, hongkongilainen lentoyhtiö
* Dragón (1737), Espanjan laivaston Fuerte-luokan linjalaiva
* Dragón (1745), Espanjan laivaston Conquistador-luokan linjalaiva
;Britannian kuninkaallinen laivasto
* Dragon (1512), alus
* Dragon (1542), 45-tykkinen alus
* Dragon (1593), kaljuuna
* Dragon (1647), 38-tykkinen neljännen luokan alus
* HMS Dragon (1715), 50-tykkinen neljännen luokan alus
* HMS Dragon (1736), 60-tykkinen neljännen luokan alus
* HMS Dragon (1760), 74-tykkinen Bellona-luokan kolmannen luokan linjalaiva
* HMS Dragon (1782), 16-tykkinen kutteri
* HMS Dragon (1798), 74-tykkinen Dragon-luokan kolmannen luokan linjalaiva
* HMS Dragon (1845), puinen siipiratasfregatti
* HMS Dragon (1878), 6-tykkinen sluuppi
* HMS Dragon (1894), Banshee-luokan torpedovenehävittäjä
* HMS Dragon (D46), Danae-luokan risteilijä
* HMS Dragon (tukikohta) Viestikoulutuskeskus () Swanseassa 1982-1994
* HMS Dragon (D35), Tyypin 45 hävittäjä

## Nimi
* Carmen Dragon (1914–1984), yhdysvaltalainen orkesterinjohtaja ja säveltäjä
* Daryl Dragon (1942–2019), yhdysvaltalainen muusikko
* Bruce Lee (1940–1973), kiinalainen näyttelijä, jonka lempinimi on  "The Dragon"

## Paikkakunta
* Dragon, aavekaupunki Yhdysvalloissa Utahin osavaltiossa

## Muita
* Dragon Models Limited, hongkongilainen lelutehdas
* Dragon, monen kielen lohikäärmettä tarkoittava sana
* Dragon, puolalainen thrash metal -yhtye
* Dragon, roolipelilehti
* Bad Dragon, yhdysvaltalainen seksilelujen valmistaja
* Comodo Dragon, verkkoselain
* Dragon 32/64, 1980-lukulainen kotitietokone
* Studio Dragon, eteläkorealainen televisiotuotantoyhtiö

## Katso myös
* Dragonne (1855)
Dreadnought

**Dreadnought** tarkoittaa muun muassa seuraavia

* Dreadnought, brittiläinen alustyyppi
* Dreadnought, sarjakuvahahmo
* Dreadnought-huijaus, kuuluisa Britannian laivaston kustannuksella vuonna 1910 tehty pila

;Britannian kuninkaallinen laivasto
* Dreadnought (1553), 40-tykkinen alus
* Dreadnought (1573), 41-tykkinen alus
* Dreadnought (1654), 52-tykkinen Speaker-luokan fregatti
* HMS Dreadnought (1691) 60-tykkinen neljännen luokan alus
* HMS Dreadnought (1742), 60-tykkinen neljännen luokan alus
* HMS Dreadnought (1801), 98-tykkinen toisen luokan linjalaiva
* HMS Dreadnought (1875), taistelulaiva
* HMS Dreadnought (1906), taistelulaiva
* HMS Dreadnought (S101), ydinsukellusvene
Jamie McBain

**Jamie McBain** (s. 25. helmikuuta 1988 Edina, Minnesota, Yhdysvallat) on yhdysvaltalainen jääkiekkoilija, pelipaikaltaan puolustaja. Hän edustaa NHL-seura Arizona Coyotesia.

## Ura
Carolina Hurricanes varasi McBainin NHL:ään  toisella kierroksella, minkä jälkeen hän pelasi kolmella kaudella yliopistojääkiekkoa Wisconsinin yliopiston joukkueessa. Viimeisellä kaudellaan Wisconsinissa hänet palkittiin Western Collegiate Hockey Associationin (WCHA) vuoden pelaajana.

Keväällä 2009 McBain pääsi pelaamaan ensimmäiset ottelunsa AHL:n Albany River Ratsissa, Hurricanesin silloisessa farmijoukkueessa, ja keväällä 2010 ensimmäiset ottelunsa NHL:ssä. Ensimmäisen NHL-maalin hän teki maaliskuussa 2010 jatkoajan viimeisellä sekunnilla Marc-André Fleuryn selän taakse ottelussa Pittsburgh Penguinsia vastaan.

McBainin ensimmäinen täysi kausi NHL:ssä oli 2010–2011, jolloin hän pelasi 76 ottelua ja teki tehot 7+23=30. Hän oli tuolla kaudella sivussa kuudesta ottelusta olkapäävamman vuoksi.

Toukokuussa 2012 McBain teki Hurricanesin kanssa kaksivuotisen jatkosopimuksen. Kesäkuussa 2013 hän siirtyi kuitenkin Buffalo Sabresiin osana pelaajakauppaa, jossa Sabres sai hänen lisäkseen toisen kierroksen varausvuoron  ja jossa Hurricanesiin siirtyi puolustaja Andrej Sekera.

NHL:n työsulun aikana loppuvuonna 2012 McBain pelasi seitsemän ottelua Lahden Pelicansissa SM-liigassa.

 McBain ja Carolinan toisen vuoron varausvuoro vaihdettiin Buffalo Sabresin Andrej Sekeraan.

McBain aloitti 2014-2015 kauden AHL:ssä Manchester Monarchsin joukkueessa. Kuuden AHL pelin jälkeen hän solmi vuoden kestävän kaksisuuntaisen sopimuksen Los Angeles Kingsin kanssa.

Vapaana-agenttina heinäkuussa 2016 McBain solmi vuoden sopimuksen Arizona Coyotesin kanssa.

McBain edusti Yhdysvaltoja kaksissa nuorten maailmanmestaruuskilpailuissa, vuosina 2007 ja 2008. Vuonna 2007 hän oli voittamassa nuorten MM-pronssia. Alle 18-vuotiaiden maailmanmestaruuskilpailuissa hän pelasi vuonna 2006, ja oli tuolloin voittamassa kultaa. Hänet myös nimettiin tuon turnauksen tähdistökentälliseen ja parhaaksi puolustajaksi. Vuonna 2013 McBain pelasi ensimmäisen kerran aikuisten maailmanmestaruuskilpailuissa ja oli voittamassa MM-pronssia.

## Yksityiselämä
McBain ja Elizabeth Milner menivät naimisiin heinäkuussa 2014. Heillä on yksi lapsi.

## Tilastot

## Lähteet
* 
* 

### Viitteet

## Aiheesta muualla
*
Telinevoimistelun Euroopan-mestaruuskilpailut

**Telinevoimistelun Euroopan-mestaruuskilpailut** on vuosittain järjestettävä kilpailu, jossa ratkotaan telinevoimistelun miesten sekä naisten yksittäisten telineiden, moniotteluiden ja joukkuekilpailujen Euroopan-mestaruudet. Nykyisin joukkuekilpailun mestaruudesta kilpaillaan joka toinen vuosi.

Ensimmäiset telinevoimistelun EM-kilpailut järjestettiin vuonna 1955. Naiset kilpailivat ensimmäisen kerran EM-tasolla vuonna 1957.

## EM-kilpailut

## Katso myös
* Telinevoimistelun maailmanmestaruuskilpailut

## Lähteet

## Aiheesta muualla
* EM-kilpailujen tuloksia
Twin Gate

**Twin Gate** on Exist Tracen ensimmäinen albumi ja se sisältää 10 kappaletta.

## Kappaleet
#
#
#
#
#
#
#
#
#
#

## Lähteet